მარგარეტ მიტჩელი

მარგარეტ მანერლინ მიტჩელი (ინგლ. Margaret Munnerlyn Mitchell; დ. 8 გერგობათუთა, 1900, ატლანტა,  ჯორჯია, ააშ — ღ. 16 მარაშინათუთა, 1949, ატლანტა, ჯორჯია) — ამერიკალი ჭარუ, ნოველისტი დო ჟურნალისტი, შინელი რე რომანით "ბორიაშ ნაღელეფი", ნამუქჷთ გიშართჷ 1936 წანას. ჸათე რომანიშ გეშათ მიტჩელიქ 1936 წანას მიპალუ წინგიშ ერუანული პრემია დო 1937 წანას პულიცერიშ პრემია. 1939 წანას გიშართჷ რომანიშ ეკრანიზაციაქ, ფილმის უღუდჷ დიდი პოპულარობა დო მიპალუ ოსკარიშ ჯილდო. ფილმიშ რეჟისორი რე ვიქტორ ფლემინგი. მარგარეტ მიტჩელის 1949 წანაშ 11 მარაშინათუთას, ატლანტას, ტაქსიქ ქარაგჷ დო ხუთ დღაშ უკულ 16 მარაშინათუთას, ატლანტაშ გრადიშ ჰოსპიტალს დოღურჷ. მიტჩელი 48 წანერი რდჷ.

ლიტერატურა
 Edwards, Anne. Road to Tara: The Life of Margaret Mitchell. New Haven: Tichnor and Fields, 1983. ISBN 0-89919-169-X

რესურსეფი ინტერნეტის

 Margaret Mitchell  entry at New Georgia Encyclopedia
 Margaret Mitchell: American Rebel – American Masters documentary (PBS)
Stuart A. Rose Manuscript, Archives, and Rare Book Library, Emory University: Margaret Mitchell collection, 1922-1991
 The Magaret Mitchell interview from Yank Magazine (1945)

კატეგორია:ამერიკალეფი
კატეგორია:ამერიკალი ჭარუეფი
კატეგორია:ამერიკალი ნოველისტეფი
კატეგორია:დუნაბადი 1900
კატეგორია:ნაღურა 1949
კატეგორია:პულიცერიშ პრემიაშ ლაურეატეფი